‘ইসলাম ধর্মের মূলমন্ত্র–পুঁজি ধনরত্ন মণি–মাণিক্য সবকিছু কোরআন মজিদের মণি–মঞ্জুষায় ভরা, তাও আবার আরবি ভাষার চাবি দেওয়া। আমরা বাঙালি মুসলমানেরা তা নিয়ে অন্ধ–ভক্তি ভরে কেবল নাড়াচাড়া করি। . . . আজ যদি আমার চেয়ে যোগ্যতর ব্যক্তিগণ এই কোরআন মজীদ, হাদিস, ফেকা প্রভৃতির বাংলা ভাষায় অনুবাদ করেন তা হলে বাঙালি মুসলমানের তথা বিশ্ব–মুসলিম সমাজের অশেষ কল্যাণ সাধন করবেন। অজ্ঞান–অন্ধকারের বিবরে পতিত বাঙালি মুসলমানদের তাঁরা বিশ্বের আলোক–অভিযানের সহযাত্রী করার সহায়তা করবেন। (মনোয়ার হোসেন, নজরুলের কাব্য আমপারা, নজরুল ইনস্টিটিউট, ২০০১, পৃ. ১১।)